Das milter man gar warhaft si
Das milter man gar warhaft si·
geschiht dc da ist wunder bi·
der grosse wille der da ist·
wie mag der werden verendet·
deswar da hoͤret witze zv̊·
vnd wachen gegen den morgen vrů·
vnd anders manig schoner list·
dc es iht werde erwendet·
der also tůt·
der sol den mv̊t·
an riwe selten keren·
mit wizzen sol ers alles wegen·
vnd lâsse got der selde pflegen·
so sol man stegen
nah lange wernden eren·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse